**Zmluva č. LIP/2020/000084**

**o poskytnutí finančnej dotácie z rozpočtu obce**

uzatvorená v zmysle § 51 zákona č. 40/1964 Zb. občianskeho zákonníka

 v znení neskorších predpisov

**Zmluvné strany**

**Poskytovateľ: OBEC LIPOVEC**

 Hrabiny 290/11, Lipovec, 038 61 Vrútky

**Zastúpený:** PhDr. Jozefom Madom, starostom obce

**IČO:** 00316776

**DIČ:** 2020594851

**Bankové spojenie:** VÚB, a. s., pobočka Martin, č. účtu: 13623362/0200

**IBAN:** SK40 0200 0000 0000 1362 3362

**SWIFT:**  SUBA SK BX

 (ďalej len „ poskytovateľ ˮ)

a

**Príjemca: Centrum environmentálnej výchovy Turiec**

Občianske združenie

 Severná 6, 036 01 Martin

**Zastúpený:** Mgr. Martinom Kondekom, predsedom občianskeho združenia

**IČO:** 42347769

**DIČ:**  2023983533

**Bankové spojenie:** Fio Banka, a. s., pobočka Žilina, č. účtu: 2600535876/8330

**IBAN:** SK31 8330 0000 0026 0053 5876

**SWIFT:** FIOZ SK BA

 (ďalej len „ príjemca ˮ)

**uzatvárajú túto zmluvu v nasledovnom znení:**

**Článok I.**

**Predmet a účel zmluvy**

1. Predmetom tejto zmluvy je stanovenie podmienok poskytovateľa v rámci poskytnutia finančnej dotácie pre rok 2020 (ďalej len „ dotácia ˮ ) príjemcovi na základe jeho žiadosti zo dňa 6.11.2019.
2. Poskytovateľ poskytuje dotáciu príjemcovi na činnosť príjemcu - všeobecne prospešné služby za účelom spolufinancovania nákladov na záujmové vzdelávanie detí vo veku od 5 do 15 rokov, ktoré majú trvalý pobyt na území obce Lipovec. Poskytnutá dotácia bude použitá k zabezpečeniu realizácie projektu environmentálnej výchovy žiakov základných škôl, ktorého sa zúčastňujú žiaci s trvalým pobytom v obci Lipovec podľa zoznamu, ktorý tvorí prílohu k žiadosti o poskytnutie dotácie.

2

# 3. Poskytovateľ poskytuje príjemcovi dotáciu v zmysle príslušných ustanovení zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a § 6 ods. 12 písm. d) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

# 4. Poskytnutie dotácie podľa podmienok tejto zmluvy je v súlade so Všeobecne záväzným nariadením č. 3/2014 obce Lipovec o poskytovaní finančných dotácií z rozpočtu obce v znení neskorších zmien a doplnkov.

**Článok II.**

**Záväzky zmluvných strán, výška, spôsob a podmienky poskytnutia dotácie**

1. Poskytovateľ sa zaväzuje príjemcovi k poskytnutiu dotácie vo výške **240,00 EUR,** slovom dvestoštyridsať euro.

2. Výška poskytnutej dotácie bola schválená Obecným zastupiteľstvom v Lipovci na základe prijatého uznesenia č. 76/2019 zo dňa 18.11.2019.

3. Poskytovateľ sa zaväzuje poukázať dotáciu bezhotovostným prevodom na účet príjemcu do 10–tich kalendárnych dní odo dňa nadobudnutia účinnosti tejto zmluvy.

4. Príjemca sa zaväzuje použiť poskytnutú dotáciu výhradne na účel špecifikovaný v článku I. bod 2. tejto zmluvy.

5. Príjemca zodpovedá za riadne hospodárenie s poskytnutou dotáciou podľa príslušných právnych predpisov, ktoré upravujú hospodárenie s verejnými  prostriedkami rozpočtu územnej samosprávy.

6. Príjemca je povinný spolu so zúčtovaním dotácie predložiť poskytovateľovi stručné zhodnotenie účelu jej použitia, a to v termíne do 15.1.2021; zúčtovanie musí obsahovať fotokópie účtovných dokladov, výpisy z bankových účtov alebo pokladničné doklady preukazujúce účelové použitie dotácie.

7. Príjemca je povinný vrátiť dotáciu alebo jej alikvotnú časť do 15 dní po termíne jej zúčtovania v prípade, ak ju použije v rozpore s touto zmluvou.

8. Poskytovateľ si vyhradzuje právo vykonania kontroly použitia dotácie u príjemcu, ktorá mu bola poskytnutá podľa podmienok tejto zmluvy.

3

**Článok III.**

**Platnosť, účinnosť a ukončenie platnosti zmluvy**

1. Táto zmluva nadobúda platnosť dňom jej uzatvorenia zmluvnými stranami. Účinnosť nadobúda nasledujúcim dňom po dni jej zverejnenia v zmysle platných právnych predpisov.

2. Táto zmluva sa uzatvára na dobu určitú odo dňa jej podpisu do 31.12.2020.

3. Platnosť tejto zmluvy končí:

a) uplynutím doby, na ktorú bola uzatvorená,

b) v prípade ukončenia činnosti príjemcu,

c) odstúpením od zmluvy; zmluvné strany sú oprávnené odstúpiť od tejto zmluvy v prípade, ak si druhá zmluvná strana nesplní záväzky z nej vyplývajúce.

**Článok IV.**

**Záverečné ustanovenia**

1. Akékoľvek zmeny a doplnenie tejto zmluvy je možné uskutočniť prostredníctvom písomných dodatkov potvrdených oprávnenými zástupcami zmluvných strán.

2. Zmluvne strany vyhlasujú, že si túto zmluvu riadne prečítali a potvrdzujú, že jej uzatvorenie vyjadruje ich slobodnú vôľu, že nebola uzatvorená v tiesni ani  za zjavne nevýhodných podmienok, na znak čoho ju oprávnení zástupcovia zmluvných strán podpisujú.

3. Tato zmluva je spracovaná v dvoch vyhotoveniach s platnosťou originálu, pričom každá zo zmluvných strán dostane po jednom vyhotovení.

V Lipovci dňa 30.1.2020 V Martine dňa ........................

 Za poskytovateľa: Za príjemcu:

 ..................................................... ...............................................

 PhDr. Jozef Mada Mgr. Martin Kondek

 starosta obce predseda občianskeho združenia